བོད་ཀྱི་ཆོས་དང་རིག་གཞུང་དེ་དག་ཉམས་པ་སོར་ཆུད་དང་མི་ཉམས་གོང་འཕེལ་ཡོང་བ་བྱ་རྒྱུ་ཞེས་པ་དེ་བོད་མི་གཅིག་པུའི་ལས་འགན་མ་རེད།ཧི་མ་ལ་ཡའི་རི་རྒྱུད་དུ་ཡོད་པའི་ཡུལ་པ་དེ་དག་ང་ཚོའི་ཆོས་དང་རིག་གཞུང་གོམས་གཤིས་གཅིག་གྱུར་ཆགས་ཡོད།ཕྲན་བུའི་སྐད་ཀྱི་གདངས་མི་འདྲ་བ་ཡོད་ཀྱང་རྩ་བ་གང་ལྟར་བཀའ་འགྱུར་བསྟན་འགྱུར་ཉར་སྡོད་མཁན་ཞིག་དང་བཀའ་འགྱུར་བསྟན་འགྱུར་ལ་དད་པ་བྱེད་མཁན་གཅིག་གྱུར་ཆགས་ཡོད།བཀའ་འགྱུར་བསྟན་འགྱུར་ནི་བོད་ཡིག་ནང་ཡོད་པ་དེ་རེད།མིང་བྷོ་ཊི་ཡ་དང་རྫོང་ཁ་ཞེས་གང་བཏགས་ཀྱང་འགྲིག་གི་ཡོད།གང་ལྟར་བཀའ་འགྱུར་བསྟན་འགྱུར་བོད་ཡིག་ནང་ཡོད་པ་དེ་ཆགས་ཡོད།དེ་འདྲ་ཡིན་སྟབས་ང་ཚོ་བོད་མི་སྐྱབས་བཅོལ་བ་འབུམ་གཅིག་དང་ཕྱེད་ལྷག་ཙམ་ཡོད་པ་རེད།ཧི་མ་ལ་ཡའི་རི་རྒྱུད་དེ་དག་ནང་ཕལ་ཆེར་ས་ཡ་གཅིག་ལས་མང་བ་ཡོད།ནུབ་ལ་དྭགས་ནས་ཤར་མོན།དེ་བཞིན་བལ་ཡུལ་ནང༌།དེ་རིང་ཁ་སང་ཡུལ་པ་ཚོའི་ནང་གཞི་ནས་སོ་སོའི་ཕ་མེས་ཀྱི་སངས་རྒྱས་པའི་ཆོས་བོད་ནང་ཡོད་པའི་ཆོས་དེ་ལ་དོ་སྣང་གསར་པ་ཞིག་བསླེབ་རྒྱུ་དང་ཐ་ན་རྟ་མང་ཟེར་བ་དེ་ཚོའི་ནང་ཕལ་ཆེར་བོད་པའི་ཆོས་དང་རིག་གཞུང་དང་ཁ་བྲལ་ནས་ཡུན་རིང་པོ་ཕྱིན་པ་ལྟ་བུ་ཞིག་རེད།འོན་ཀྱང་ད་ཆ་གཞི་ནས་ཁོང་རང་ཚོས་ང་ཚོ་སྐྱེས་དུས་ནས་ནང་པ་ཡིན་ཟེར་གྱི་འདུགསྐྱེས་པའི་སྐབས་ནང་པ་ཡིན་དང་མིན་ཤོད་རྒྱུ་ཡོད་མེད་མི་ཤེས་ཏེ་ཁོང་རང་ཚོའི་ཁ་ནས་དེ་འདྲ་ཤོད་ཀྱི་འདུགདེར་བརྟེན།དེ་འདྲ་ཤོད་རྒྱུ་དེ་ཕ་མེས་ནས་བོད་ཀྱི་ནང་པའི་ཆོས་ཡིན་པ་ངོས་འཛིན་གསར་པ་ལྟ་བུ་ཞིག་གཞི་ནས་དེང་སང་ཡོང་གི་ཡོད་པར་དོ་སྣང་བྱེད་ཀྱི་ཡོད་པ་དེ་རེད།